4. Έκδοση 2.0
| Παράρτημα A. Ιστορικό GIMP |

## 4. Έκδοση 2.0

Πρώτα, μια στατιστική: η βάση κώδικα του GIMP περιέχει περίπου 230.000 γραμμές κώδικα C και οι περισσότερες από αυτές τις γραμμές ξαναγράφτηκαν στην εξέλιξη από 1.2 σε 2.0. Από την πλευρά του χρήστη, όμως, το GIMP 2 είναι βασικά παρόμοιο με το GIMP 1· τα χαρακτηριστικά είναι αρκετά παρόμοια που οι χρήστες του GIMP 1 δεν χάνονται. Ως μέρος της εργασίας επαναδόμησης, οι προγραμματιστές καθάρισαν αρκετά τον κώδικα, μια επένδυση που αν και δεν είναι άμεσα ορατή στο χρήστη, διευκολύνει τη συντήρηση και κάνει τις μελλοντικές προσθήκες λιγότερο δύσκολες. Έτσι, η βάση κώδικα του GIMP 2 είναι σημαντικά καλύτερα οργανωμένη και περισσότερο διατηρήσιμη από ότι ήταν για το GIMP 1.2.

Βασικά εργαλεία

  Τα βασικά εργαλεία στο GIMP 2 δεν είναι πολύ διαφορετικά από τους προκατόχους τους στο GIMP 1. Το εργαλείο «επιλογή περιοχών κατά χρώμα» εμφανίζεται τώρα στην εργαλειοθήκη του GIMPεργαλειοθήκη, αλλά συμπεριλαμβανόταν ήδη στο GIMP 1 ως επιλογή μενού στο μενού επιλογής. Το εργαλείο μετασχηματισμού διαιρέθηκε σε πολλά εξειδικευμένα εργαλεία: περιστροφή, κλίμακα στρέβλωση και προοπτική. Χρωματικές λειτουργίες είναι τώρα συνδεμένες με στρώσεις στο μενού στρώση → χρώματα, αλλά αυτό είναι απλά ένα καθάρισμα: ήταν ήδη παρόντα στο μενού εικόνας (παράλογα, αφού είναι λειτουργίες στρώσης). Έτσι δεν εμφανίστηκαν ολοκαίνουργα εργαλεία σε αυτήν την έκδοση, αλλά δύο από τα εργαλεία είχαν πλήρως ανανεωθεί συγκρινόμενα με τις παλιότερες εκδόσεις: το εργαλείο κειμένου και το εργαλείο μονοπατιού. Περισσότερα σε αυτό παρακάτω.

  Η διεπαφή χρήστη για εργαλεία άλλαξε επίσης σημαντικά. Το πλαίσιο διαλόγου «επιλογές εργαλείου» τροποποιήθηκε μα μην αλλάζει μέγεθος από μόνο του όταν ένα νέο εργαλείο επιλέγεται. Οι περισσότεροι χρήστες αισθάνονταν ότι η αλλαγή μεγέθους παραθύρου όταν ένα νέο εργαλείο επιλεγόταν ήταν ενοχλητική. Τώρα, από προεπιλογή ο διάλογος «επιλογές εργαλείου» είναι μόνιμα ανοιχτός και προσαρτημένος κάτω από την εργαλειοθήκη, όπου μπορεί εύκολα να βρεθεί.

Επιλογές εργαλείου

  Οι «επιλογές εργαλείου » για πολλά εργαλεία έχουν νέες δυνατότητες που δεν ήταν διαθέσιμες στο GIMP 1. Χωρίς να είναι διεξοδικές, εδώ είναι οι πιο σημαντικές βελτιώσεις.

  Όλα τα εργαλεία επιλογής τώρα έχουν κουμπιά κατάστασης: αντικατάσταση, προσθήκη, αφαίρεση και τομή. Στο GIMP 1 ο μόνος τρόπος να αλλάξετε την κατάσταση επιλογής ήταν η χρήση των κουμπιών Ctrl ή Shift, που μπορούσε να δημιουργήσει συγχύσεις επειδή αυτά τα κουμπιά επίσης είχαν άλλες λειτουργίες. Για παράδειγμα, κρατώντας πατημένο το πλήκτρο Shift ενώ χρησιμοποιούσατε το εργαλείο επιλογής ορθογωνίου εξανάγκαζε το ορθογώνιο να γίνει τετράγωνο. Έτσι, για να προσθέσετε μια επιλογή τετραγώνου θα πρέπει να πιέζατε πρώτα Shift, έπειτα κλικ στο ποντίκι, έπειτα απελευθέρωση του Shift, έπειτα Shift ξανά, έπειτα καθάρισμα της επιλογής με το ποντίκι, έπειτα απελευθέρωση του Shift. Τώρα μπορεί να γίνει πιο εύκολα.

  Για τα εργαλεία μετασχηματισμού, τα κουμπιά τώρα ελέγχουν ποιο αντικείμενο (στρώση, επιλογή ή μονοπάτι) επηρεάζεται από το μετασχηματισμό. Μπορείτε για παράδειγμα να μετασχηματίσετε μια ορθογώνια επιλογή σε ποικίλα τετράπλευρων σχημάτων. Ο μετασχηματισμός μονοπατιού ειδικά είναι τώρα ευκολότερος από ότι πριν.

  Το «ξεθώριασμα» και η «βαφή χρησιμοποιώντας διαβάθμιση» είναι τώρα διαθέσιμα για όλα τα σχεδιαστικά εργαλεία. Στην πραγματικότητα, όλα τα εργαλεία σχεδίασης τώρα έχουν το ατομικό τους πινέλο, διαβάθμιση και ρυθμίσεις μοτίβου σε αντίθεση με το GIMP 1 όπου υπήρχε μια μοναδική γενική ρύθμιση που εφαρμοζόταν σε όλα τα εργαλεία σχεδίασης. Τώρα μπορείτε να διαλέξετε διαφορετικά πινέλα για το μολύβι και το πινέλο βαφής, ή διαφορετικά μοτίβα για τα εργαλεία κλωνοποίησης και γεμίσματος. Μπορείτε να αλλάξετε αυτές τις ρυθμίσεις χρησιμοποιώντας τον τροχό ποντικιού πάνω από τη σχετικό κουμπί πόρου (αυτό είναι πιο χρήσιμο για γρήγορη και εύκολη επιλογή πινέλου).

Διεπαφή χρήστη

  Οι πιο ορατές αλλαγές στο GIMP 2 αφορούν τη διεπαφή χρήστη. Το GIMP τώρα χρησιμοποιεί τη γραφική εργαλειοθήκη GTK2+ στη θέση του GTK+. Ένα από τα όμορφα χαρακτηριστικά που ήλθε από τις νέες βιβλιοθήκες είναι οι προσαρτήσιμοι διάλογοι και η περιήγηση καρτέλας μεταξύ προσαρτημένων διαλόγων στο ίδιο παράθυρο — ένα χαρακτηριστικό παρόν σε πολλούς δημοφιλείς περιηγητές ιστού. Το GIMP 1 ήταν διάσημο για το άνοιγμα διαλόγων οπουδήποτε στην οθόνη σας· το GIMP 2 μπορεί να χρησιμοποιήσει σταθερά πλαίσια. Οι διάλογοι τώρα περιλαμβάνουν ένα μενού λίγο προσαρμοσμένο στην καρτέλα, που παρέχει μέγιστη ευελιξία στην οργάνωση του χώρου εργασίας σας.

  Το παράθυρο εικόνας έχει μερικά ενδιαφέροντα νέα χαρακτηριστικά. Αυτά δεν είναι υποχρεωτικά ενεργοποιημένα από προεπιλογή, αλλά μπορούν να σημειωθούν ως επιλογές στο μενού προτιμήσεις → διεπαφή → παράθυρα εικόνας. Η «προβολή περιγράμματος πινέλου», για παράδειγμα, επιτρέπει να δείτε το περίγραμμα του πινέλου όταν χρησιμοποιείτε εργαλεία σχεδίασης. Στην υποενότητα «εμφάνιση», μπορείτε να εναλλάξετε εάν η γραμμή μενού είναι παρούσα στην κορυφή των παραθύρων εικόνας. Μπορείτε να ορίσετε μια επιλογή για να δουλέψει με τη νέα κατάσταση πλήρους οθόνης. Προβολή των επιλογών είναι επίσης διαθέσιμη από όλα τα παράθυρα εικόνας χρησιμοποιώντας δεξί κλικ για την εμφάνιση του μενού, έπειτα επιλογή της «προβολής». Το αποκαλούμενο μενού «εικόνας» είναι επίσης διαθέσιμο με κλικ στο μικρό τρίγωνο στην επάνω αριστερή γωνία του χώρου σχεδίασης. Η ρύθμιση που διαλέγετε στο διάλογο «προτιμήσεις» χρησιμοποιείται ως η προεπιλεγμένη τιμή και οι επιλογές που ορίζετε από μια εικόνα χρησιμοποιούνται μόνο για αυτήν την εικόνα. (Μπορείτε επίσης να εναλλάξετε την κατάσταση πλήρους οθόνης χρησιμοποιώντας το πλήκτρο F11·με το πλήκτρο Esc επίσης εξέρχεσθε από την κατάσταση πλήρους οθόνης).

  Το GIMP 2 χαρακτηρίζεται από τους επιταχυντές πληκτρολογίου για διευκόλυνση της προσπέλασης μενού. Εάν βρείτε ότι η περιήγηση μέσα από μενού χρησιμοποιώντας το ποντίκι σας είναι ενοχλητική, η λύση ίσως να είναι η χρήση του πληκτρολογίου. Για παράδειγμα, εάν η γραμμή μενού είναι παρούσα, για να δημιουργήσετε μια νέα εικόνα απλώς πατήστε Alt++. Χωρίς τη γραμμή μενού, πατήστε Shift+F10 για να ανοίξετε το επάνω αριστερά μενού και χρησιμοποιήστε τα πλήκτρα κατεύθυνσης ή F έπειτα Ν για δημιουργία της νέας εικόνας. Οι επιταχυντές πληκτρολογίου είναι διαφορετικοί από τις συντομεύσεις: οι επιταχυντές είναι χρήσιμοι για περιήγηση μέσα από τα μενού, ενώ οι συντομεύσεις καλούν ένα ειδικό στοιχείο μενού άμεσα. Για παράδειγμα, Ctrl+Ν είναι μια συντόμευση και ο γρηγορότερος τρόπος για άνοιγμα μιας νέας εικόνας.

  Για να διευκολυνθεί η πρόσβαση στα πιο κοινά χρησιμοποιούμενα στοιχεία του μενού, το GIMP παρέχει δυναμικές συντομεύσεις για πολλά χρόνια. Όταν ένα μενού είναι ανοιχτό, μπορείτε να πάτε πάνω από το επιθυμητό στοιχείο του μενού και να με πατήσετε το συνδυασμό συντόμευσης. Αυτό το χαρακτηριστικό είναι ακόμα παρόν, αλλά απενεργοποιείται από προεπιλογή στο GIMP 2.0, για να αποφύγετε τυχαία επαναπόδοση των υπαρχουσών συντομεύσεων.

  Το GIMP επίσης στέλνεται με έναν αριθμό συνόλων δεσμεύσεων πλήκτρων για τα μενού του. Εάν θα θέλατε να αντικαταστήσετε τις προεπιλεγμένες δεσμεύσεις πλήκτρων του GIMP με αυτές του Photoshop, για παράδειγμα, μπορείτε να μετακινήσετε το αρχείο `menurc` στον κατάλογο δεδομένων χρήστη στο `oldmenurc`, να μετονομάσετε `ps-menurc` σε `menurc` και να ξαναρχίσετε το GIMP.

Χειρισμός καρτελών και προσαρτήσεων

  Το GIMP 2.0 εισάγει ένα σύστημα διαλόγων με καρτέλες για να σας επιτρέψει να κάνετε το χώρο εργασίας σας να φαίνεται όπως θέλετε. Σχεδόν όλοι οι διάλογοι μπορούν να συρθούν σε άλλο παράθυρο διαλόγου και να αποτεθούν για να οριστεί μια καρτέλα διαλόγου.

  Επιπλέον, στον πάτο κάθε διαλόγου, υπάρχει μια προσαρτήσιμη περιοχή: σύρσιμο και απόθεση καρτελών εδώ για προσάρτηση διαλόγων κάτω από την κάτω ομάδα καρτέλας.

Σενάρια

  Το «Python-fu» είναι τώρα η πρότυπη διεπαφή σεναρίων για το GIMP 2. Αυτό σημαίνει ότι μπορείτε τώρα να χρησιμοποιήσετε τις συναρτήσεις του GIMP σε σενάρια του Python, ή αντίστροφα να χρησιμοποιήσετε το Python για να γράψετε πρόσθετα του GIMP. Το Python είναι σχετικά ευκολονόητο ακόμα και για αρχάριο, ειδικά σε σύγκριση με την παρόμοια με το Lisp γλώσσα που χρησιμοποιήθηκε για το Script-Fu στο GIMP 1. Οι δεσμεύσεις Python αυξάνονται από ένα σύνολο τάξεων για κοινές λειτουργίες, έτσι δεν υποχρεώνεστε να ψάξετε μέσα από μια πλήρη διαδικασιακή βάση δεδομένων του GIMP για να εκτελέσετε βασικές λειτουργίες. Επιπλέον, το Python έχει ενσωματώσει περιβάλλοντα ανάπτυξης και μια γιγαντιαία βιβλιοθήκη και τρέχει όχι μόνο σε Linux αλλά επίσης σε Microsoft Windows και Apples Mac OS X. Το μεγαλύτερο μειονέκτημα, για το GIMP 2.0, είναι ότι η τυπική προσφερόμενη διεπαφή χρήστη στο Python-fu δεν χρησιμοποιεί την πλήρη δύναμη της γλώσσας Python. Η διεπαφή είναι προς το παρόν σχεδιασμένη να υποστηρίξει απλά σενάρια, αλλά μια πιο προχωρημένη έκδοση είναι ο σκοπός μιας μελλοντικής ανάπτυξης.

  Το GIMP-Perl δεν διανέμεται πια με την τυπική διανομή του GIMP 2, αλλά είναι διαθέσιμο ως ξεχωριστό πακέτο. Προς το παρόν, το GIMP-Perl υποστηρίζεται μόνο στα λειτουργικά συστήματα Unix. Περιλαμβάνει και μια απλή γλώσσα σεναρίων και την ικανότητα να κωδικοποιεί πιο βελτιωμένων διεπαφών χρησιμοποιώντας το άρθρωμα perl Gtk2. Άμεσος χειρισμός εικονοστοιχείου είναι διαθέσιμος μέσα από τη χρήση του PDL.

  Το Script-Fu βασίζεται στο «Scheme», έχοντας τα ίδια μειονεκτήματα όπως πριν: μη διαισθητικό, δύσκολο στη χρήση και έλλειψη πραγματικού αναπτυξιακού περιβάλλοντος. Έχει, όμως, ένα μεγάλο πλεονέκτημα συγκρινόμενο με το Python-fu: τα σενάρια Script-Fu διερμηνεύονται άμεσα από το GIMP και δεν απαιτούν οποιαδήποτε πρόσθετη εγκατάσταση λογισμικού. Το Python-fu απαιτεί την εγκατάσταση ενός πακέτου για τη γλώσσα Python.

Το εργαλείο κειμένου

  Το μεγάλο πρόβλημα με το τυπικό εργαλείο κειμένου στο GIMP 1 ήταν ότι το κείμενο δεν μπορούσε να τροποποιηθεί μετά την απόδοση του. Εάν θέλατε να αλλάξετε οτιδήποτε για το κείμενο, το μόνο που μπορούσατε να κάνετε ήταν «αναίρεση» και ξανά προσπάθεια (εάν ήσασταν αρκετά τυχεροί για να έχετε αρκετό διαθέσιμο ιστορικό αναιρέσεων και έπειτα φυσικά θα έπρεπε επίσης να αναιρέσετε κάθε άλλη δουλειά στο ενδιάμεσο διάστημα). Στο GIMP 1.2 υπήρχε επίσης το πρόσθετο «δυναμικού κειμένου» που επέτρεπε τη δημιουργία ειδικών στρώσεων κειμένου και διατήρηση τους ολόγυρα επ' άπειρο, σε μια τροποποιήσιμη μορφή, αλλά ήταν με σφάλματα και περίεργη στη χρήση. Η δεύτερη γενιά εργαλείου κειμένου είναι ένας βελτιωμένος συνδυασμός του παλιού εργαλείου κειμένου και του προσθέτου δυναμικού κειμένου. Τώρα όλες οι επιλογές είναι διαθέσιμες στις «επιλογές εργαλείου»: γραμματοσειρά, μέγεθος γραμματοσειράς, χρώμα κειμένου, ευθυγράμμιση, εξομάλυνση, εσοχή, διάκενο. Για να δημιουργήσετε ένα νέο στοιχείο κειμένου, κλικ στην εικόνα και ένας μικρός επεξεργαστής αναδύεται. Το κείμενο φαίνεται στην εικόνα ενώ επεξεργάζεσθε (και οι αλλαγές σειράς επεξεργάζονται κανονικά!). Μια νέα σχετική στρώση δημιουργείται· αυτή η στρώση αλλάζει μέγεθος δυναμικά για να ταιριάξει το κείμενο που πληκτρολογείτε. Μπορείτε να εισάγετε απλό κείμενο από ένα αρχείο και μπορείτε ακόμα να κάνετε πράγματα όπως γράψιμο από δεξιά προς τα αριστερά στα αραβικά. Εάν διαλέξετε μια στρώση κειμένου, με κλικ πάνω της ανοίγει ο επεξεργαστής και μπορείτε έπειτα να τροποποιήσετε το κείμενο σας.

Το εργαλείο μονοπατιού

  Η δεύτερη γενιά εργαλείου μονοπατιού έχει μια πλήρως νέα διεπαφή. Η πρώτη μεγάλη διαφορά που σημειώνετε είναι ότι τα μονοπάτια δεν απαιτούν πια να είναι κλειστά. Ένα μονοπάτι μπορεί να αποτελείται από έναν αριθμ από μη κοινά τμήματα καμπύλης. Η επόμενη μεγάλη διαφορά είναι ότι τώρα το εργαλείο μονοπατιού έχει τρεις διαφορετικές καταστάσεις, σχεδίαση, επεξεργασία και μετακίνηση.

  Στην κατάσταση σχεδίασης, μπορείτε να δημιουργήσετε ένα μονοπάτι, να προσθέσετε κόμβους σε υπάρχον μονοπάτι και να τροποποιήσετε το σχήμα της καμπύλης είτε σύροντας άκρες της καμπύλης είτε σύροντας τις «λαβές» ενός κόμβου.

  Στην κατάσταση επεξεργασίας, μπορείτε να προσθέσετε κόμβους στη μέση των άκρων καμπύλης και να αφαιρέσετε κόμβους ή άκρες, καθώς και να αλλάξετε το σχήμα της καμπύλης. Μπορείτε επίσης να συνδέσετε δύο συστατικά μονοπατιού.

  Η τρίτη κατάσταση, μετακίνηση, χρησιμοποιείται, όπως θα μπορούσατε να περιμένετε, για μετακίνηση συστατικών μονοπατιού. Εάν το μονοπάτι σας έχει πολλά συστατικά, μπορείτε να μετακινήσετε κάθε συστατικό μονοπατιού ξεχωριστά. Για να μετακινήσετε όλα τα συστατικά μονομιάς, χρησιμοποιήστε το πλήκτρο Shift.

  Τα δύο άλλα χαρακτηριστικά σχετικά με μονοπάτι είναι νέα στο GIMP 2.0. Το GIMP δεν μπορεί μόνο να εισάγει μια εικόνα SVG ως εικόνα εικονογραφίας, αλλά μπορεί επίσης να διατηρήσει τα μονοπάτια SVG ανέπαφα ως μονοπάτια του GIMP. Αυτό σημαίνει ότι το GIMP είναι τώρα πιο ικανό από ποτέ να συμπληρώσει το προτιμόμενo διανυσματικό σχεδιαστικό εργαλείο. Το άλλο χαρακτηριστικό που βελτίωσε το εργαλείο μονοπατιού είναι η εισαγωγή πινελιάς βασισμένης σε διάνυσμα. Στις προηγούμενες εκδόσεις, η πινελιά μονοπατιών και επιλογών ήταν θέμα σχεδίασης μιας πινελιάς μαζί με το μονοπάτι. Αυτή η κατάσταση είναι ακόμα διαθέσιμη, αλλά είναι τώρα δυνατό να βάψετε μια καμπύλη με ακρίβεια, χρησιμοποιώντας τη βιβλιοθήκη διανύσματος libart.

Άλλες βελτιώσεις

  Μερικές άλλες βελτιώσεις εν συντομία:

  - Υψηλότερη ποιότητα εξομάλυνσης σε μερικές τοποθεσίες — πιο αισθητά στο εργαλείο κειμένου.

  - Τα εικονίδια και τα μενού είναι θεματικά. Μπορείτε να δημιουργήσετε το δικό σας σύνολο εικονιδίων και να το εφαρμόσετε στην εργαλειοθήκη χρησιμοποιώντας την επιλογή μενού προτίμηση → διεπαφή. Ένα θέμα που αποκαλείται «μικρό» περιλαμβάνεται με την τυπική διανομή.

  - Μια εικόνα μπορεί να αποθηκευτεί ως πρότυπο και να χρησιμοποιηθεί για τη δημιουργία νέων εικόνων.

  - Υπάρχουν τέσσερις νέοι συνδυασμοί καταστάσεων για στρώσεις που κείνται η μία πάνω από την άλλη μέσα στην εικόνα: «σκληρό φως», «μαλακό φως», «εξαγωγή κόκκου» και «συγχώνευση κόκκου».

  - Εάν υπάρχει μια ενεργή επιλογή, μπορείτε να περικόψετε μια εικόνα άμεσα στο μέγεθος της επιλογής χρησιμοποιώντας το μενού εικόνας εικόνα → περικοπή.

  - Παράλληλα με τη δημιουργία οδηγών, υπάρχει τώρα λειτουργικότητα πλέγματος στο GIMP. Είναι συμπληρωματική στη λειτουργικότητα οδηγών και διευκολύνει την τοποθέτηση αντικειμένων έτσι ώστε να ευθυγραμμίζονται τέλεια.

  - Ο διάλογος στρώσεων είναι πιο συνεκτικός, στο ότι δεν υπάρχουν κρυμμένες λειτουργίες που προσπελάζονται μόνο με δεξιό κλικ στη μικροσκοπική εικόνα της στρώσης που φαίνεται εκεί. Μπορείτε τώρα να χειριστείτε τις λειτουργίες στρώσης άμεσα από το μενού εικόνας: μάσκα στρώσης, διαφάνεια, μετασχηματισμός και λειτουργίες χρώματος στρώσης είναι άμεσα στο υπομενού στρώσης.

  - Τα φίλτρα εμφάνισης χρώματος είναι τώρα διαθέσιμα από το μενού εικόνας προβολή → εμφάνιση φίλτρων. Χρησιμοποιώντας τα, μπορείτε να προσομοιώσετε διαφορετικές τιμές γάμα, διαφορετικές αντιθέσεις, ή ακόμα χρώμα ανεπαρκούς όρασης, χωρίς αλλαγή της αρχικής εικόνας. Αυτό στην πραγματικότητα είναι ένα χαρακτηριστικό των εκδόσεων ανάπτυξης του GIMP για πολύ χρόνο, αλλά δεν ήταν ποτέ αρκετά σταθερό για να εμφανιστεί σε σταθερή έκδοση του GIMP πριν.

  - Ο διάλογος επιλογής χρώματος έχει μια νέα κατάσταση CMYK, συνδεμένη με το εικονίδιο του εκτυπωτή.

  - Αποθηκευμένα δεδομένα στις ετικέτες EXIF από ψηφιακές κάμερες χειρίζονται τώρα σε κατάσταση ανάγνωσης και γραφής για αρχεία JPEG.

  - Οι κινήσεις MNG τώρα υποστηρίζονται. Η μορφή αρχείου MNG μπορεί να θεωρηθεί ως κινούμενο PNG. Έχει όλα τα πλεονεκτήματα των PNG συγκριτικά με τα GIF, όπως περισσότερα χρώματα, 256 στάθμες διαφάνειας και ίσως πιο σημαντικό, έλλειψη επιβάρυνσης ευρεσιτεχνίας. Η μορφή είναι τυπική ιστού και όλοι οι πρόσφατοι δημοφιλείς περιηγητές ιστού το υποστηρίζουν.

  - Το πακέτο κίνησης του GIMP τώρα κάνει γραφικά εξάπλωσης, ένα χαρακτηριστικό γαλάζιας οθόνης προστέθηκε καθώς και ηχητική.

  - Ένα φίλτρο μείκτη καναλιού, διαθέσιμο προηγουμένως από τον ιστό ως πρόσθετο, φαίνεται στο φίλτρα → χρώματα.

3. Η έκδοση που άλλαξε τον κόσμο |  | 5. Τι νέο υπάρχει στο GIMP 2.2;

Αναφέρτε το σφάλμα στον ανιχνευτή σφαλμάτων