5.2. Μονοπάτια
| 5. Άλλο |

### 5.2. Μονοπάτια

Σχήμα 14.167. Εργαλείο μονοπατιών

Το εργαλείο μονοπατιών επιτρέπει τη δημιουργία σύνθετων επιλογών που λέγονται καμπύλες Bézier, λίγο όπως το λάσο αλλά με όλη την προσαρμοστικότητα των διανυσματικών καμπυλών. Μπορείτε να επεξεργαστείτε την καμπύλη σας, μπορείτε να βάψετε με την καμπύλη σας ή ακόμα να αποθηκεύσετε, εισάγετε και εξάγετε την καμπύλη. Μπορείτε επίσης να χρησιμοποιήσετε μονοπάτια για δημιουργία γεωμετρικών σχημάτων. Τα μονοπάτια έχουν το δικό τους πλαίσιο διαλόγου: Διάλογος.

#### 5.2.1. Ενεργοποίηση του εργαλείου

Μπορείτε να προσπελάσετε αυτό το εργαλείο με πολλούς τρόπους:

- Στο μενού εικόνας μέσα από Εργαλεία → Μονοπάτια,

- Με κλικ στο εικονίδιο του εργαλείου: στην εργαλειοθήκη,

- ή χρησιμοποιώντας τη συντόμευση πληκτρολογίου Β.

#### 5.2.2. Τροποποιητικά πλήκτρα (Προεπιλογές)

| Σημείωση
Μηνύματα βοήθειας εμφανίζονται στον πυθμένα του παραθύρου εικόνας για να σας βοηθήσουν με όλα αυτά τα πλήκτρα.

Shift

  Αυτό το πλήκτρο έχει πολλές λειτουργίες εξαρτώμενες από το περιεχόμενο. Δείτε τις επιλογές για περισσότερες λεπτομέρειες.

Ctrl · Alt

  Τρεις καταστάσεις είναι διαθέσιμες για εργασία με το εργαλείο μονοπατιών: Σχεδίαση, Επεξεργασία και Μετακίνηση. Το πλήκτρο Ctrl εναλλάσσει μεταξύ σχεδίου και επεξεργασίας. Το πλήκτρο Alt (ή Ctrl+Alt) εναλλάσσει μεταξύ σχεδίασης και μετακίνησης.

#### 5.2.3. Επιλογές

Σχήμα 14.168. Επιλογές εργαλείου «Μονοπάτια»

Κανονικά, οι επιλογές εργαλείου εμφανίζονται σε ένα παράθυρο προσδεμένο κάτω από την εργαλειοθήκη μόλις ενεργοποιήσετε ένα εργαλείο. Εάν δεν εμφανίζονται, μπορείτε να τα προσπελάσετε από τη γραμμή μενού εικόνας μέσα από Παράθυρα → Προσαρμόσιμα παράθυρα → Επιλογές εργαλείων που ανοίγει το παράθυρο επιλογής του επιλεγμένου εργαλείου.

Κατάσταση σχεδίασης

  Από προεπιλογή, αυτό το εργαλείο είναι στην κατάσταση Σχεδίαση. Σχεδιάζετε το μονοπάτι με διαδοχικά κλικ. Μπορείτε να μετακινήσετε τα σημεία ελέγχου με κλικ πάνω τους και σύρσιμο. Μεταξύ των σημείων ελέγχου είναι τμήματα.

  Οι αριθμοί είναι βήματα για σχεδίαση ενός ευθύγραμμου μονοπατιού δύο τμημάτων.

  Καμπυλωτά τμήματα δημιουργούνται εύκολα με σύρσιμο τμήματος ή με νέο κόμβο. Γαλάζια τόξα υποδεικνύουν καμπύλη. Δύο μικρές λαβές εμφανίζονται που μπορείτε να σύρετε για καμπύλωση της καμπύλης.

  | Υπόδειξη
  Για γρήγορο κλείσιμο της καμπύλης, πατήστε το πλήκτρο Ctrl και κλικ στο αρχικό σημείο ελέγχου. Στις προηγούμενες εκδόσεις, κλικ μέσα σε κλειστό μονοπάτι το μετέτρεπε σε επιλογή. Τώρα, μπορείτε να χρησιμοποιήσετε το κουμπί Δημιουργία επιλογής από μονοπάτι ή το κουμπί Μονοπάτι σε επιλογή στο διάλογο μονοπατιού.

  | Υπόδειξη
  Όταν έχετε δύο λαβές, δουλεύουν συμμετρικά από προεπιλογή. Απελευθέρωση της πίεσης στο πλήκτρο ποντικιού για ατομική μετακίνηση των λαβών. Το πλήκτρο Shift θα εξαναγκάσει τις λαβές να είναι πάλι συμμετρικές.

  Πολλές λειτουργίες είναι διαθέσιμες με αυτήν την κατάσταση:

  Εισαγωγή νέου κόμβου: Όταν πατάτε Ctrl και αφήνετε τον δείκτη του ποντικιού πάνω από υφιστάμενο μονοπάτι, ο δείκτης του ποντικιού αλλάζει στο σύμβολο '+'. Το πάτημα του θα δημιουργήσει έναν νέο κόμβο μονοπατιού στο σημείο που υπερίπταται του μονοπατιού.

  Μετακίνηση ενός ή περισσοτέρων κόμβων: Σε έναν κόμβο, ο δείκτης ποντικιού γίνεται ένας σταυρός 4 βελών. Μπορείτε να πατήσετε και να τον σύρετε. Μπορείτε να επιλέξετε πολλούς κόμβους με Shift και πάτημα και να τους μετακινήσετε με πάτημα και σύρσιμο. Το πάτημα Ctrl+Alt επιτρέπει τη μετακίνηση όλων των μονοπατιών, ως επιλογή.

  Τροποποίηση λαβών: Πρέπει να επεξεργαστείτε έναν κόμβο πριν. Μια λαβή εμφανίζεται. Σύρτε την για κάμψη της καμπύλης. Πατώντας Shift εναλλάσσεται σε συμμετρικές λαβές.

  Τροποποίηση τμήματος: Όταν ο δείκτης ποντικιού είναι πάνω από τμήμα, γίνεται ένας σταυρός με 4 βέλη. Πάτημα και σύρσιμο του για καμπύλωση του τμήματος. Μόλις το μετακινήσετε, εμφανίζονται λαβές και στα δύο άκρα του τμήματος. Πατώντας το πλήκτρο Shift εναλλάσσεται σε συμμετρικές λαβές.

  Προσθήκη νέου υπομονοπατιού: Όταν πατάτα Ctrl και αφήνετε τον δείκτη του ποντικιού έξω από το υφιστάμενο μονοπάτι, ο δείκτης του ποντικιού αρχίζει να εμφανίζει ένα τετράγωνο. Το πάτημα του θα ξεκινήσει ένα υπομονοπάτι που δεν συνδέεται με άλλες καμπύλες, αλλά θεωρείται τμήμα του μονοπατιού.

Κατάσταση επεξεργασίας

  Η Επεξεργασία εκτελεί λειτουργίες που δεν είναι διαθέσιμες στην κατάσταση Σχεδίαση. Με αυτήν την κατάσταση, μπορείτε να δουλέψετε μόνο σε υπάρχον μονοπάτι. Εξωτερικά, ο δείκτης είναι ένας μικρός σταυρωτός κύκλος (σε όλη την εικόνα εάν δεν υπάρχει μονοπάτι!) και δεν μπορείτε να κάνετε τίποτα.

  Προσθήκη τμήματος μεταξύ δύο κόμβων: Κλικ σε έναν κόμβο στο ένα άκρο του μονοπατιού για ενεργοποίηση του. Ο δείκτης είναι σαν ένα σύμβολο ένωσης. Κλικ στον άλλο κόμβο για σύνδεση και των δύο κόμβων. Αυτό είναι χρήσιμο όταν πρέπει να συνδέσετε ανοιχτά συστατικά.

  Αφαίρεση τμήματος από μονοπάτι: Ενώ πατάτε το συνδυασμό πλήκτρων Shift+Ctrl, δείξτε σε ένα τμήμα. Ο δείκτης γίνεται -. Κλικ για διαγραφή του τμήματος.

  Προσθήκη κόμβου σε μονοπάτι: δείξτε σε ένα τμήμα. Ο δείκτης γίνεται +. Κλικ εκεί που θέλετε να τοποθετήσετε το νέο σημείο ελέγχου.

  Αφαίρεση κόμβου: Ενώ πατάτε το συνδυασμό πλήκτρων Shift+Ctrl, δείξτε σε έναν κόμβο. Ο δείκτης γίνεται -. Κλικ για διαγραφή του κόμβου.

  Προσθήκη λαβής σε κόμβο: Δείξτε έναν κόμβο. Ο δείκτης γίνεται μικρή παλάμη. Σύρτε τον κόμβο: εμφανίζεται λαβή. Πατώντας shift εναλλάσσεται σε συμμετρικές λαβές.

  Αφαίρεση λαβής από κόμβο: Ενώ πατάτε το συνδυασμό πλήκτρων Shift+Ctrl, δείξτε σε μια λαβή. Ο δείκτης δεν γίνεται το αναμενόμενο - και παραμένει παλάμη. Κλικ για διαγραφή της λαβής.

  | Προσοχή
  Χωρίς προειδοποίηση πριν την αφαίρεση κόμβου, τμήματος ή λαβής.

Κατάσταση μετακίνησης

  Η κατάσταση Μετακίνηση επιτρέπει τη μετακίνηση ενός ή όλων των συστατικών ενός μονοπατιού. Απλά πατήστε στο μονοπάτι και σύρτε το.

  Εάν έχετε πολλά συστατικά, μόνο το επιλεγμένο μετακινείται. Με κλικ και σύρσιμο έξω από το μονοπάτι, όλα τα συστατικά μετακινούνται. Πατώντας το πλήκτρο Shift εναλλάσσεται σε μετακίνηση όλων των συστατικών επίσης.

Πολυγωνικό

  Με αυτήν την επιλογή, τα τμήματα είναι μόνο γραμμικά. Οι λαβές δεν διαθέσιμες και τα τμήματα δεν λυγίζουν κατά τη μετακίνηση τους.

Δημιουργία επιλογής από μονοπάτι

  Αυτό το κουμπί επιτρέπει τη δημιουργία μιας επιλογής που βασίζεται στο μονοπάτι στην παρούσα κατάσταση του. Αυτή η επιλογή σημειώνεται με τις συνηθισμένες "διάστικτες γραμμές". Σημειώστε ότι το μονοπάτι είναι ακόμα παρόν: το τρέχον εργαλείο είναι ακόμα εργαλείο μονοπατιού και μπορείτε να τροποποιήσετε αυτό το μονοπάτι χωρίς να τροποποιήσετε την επιλογή που έγινε ανεξάρτητη. Εάν αλλάξετε εργαλείο, το μονοπάτι γίνεται αόρατο, αλλά παραμένει στο διάλογο μονοπατιού και μπορείτε να το ξαναενεργοποιήσετε.

  Εάν το μονοπάτι δεν είναι κλειστό, το GIMP θα το κλείσει με μια ευθεία γραμμή.

  Καθώς η αναδυόμενη βοήθεια λέει, πατώντας shift με κλικ στο κουμπί θα προσθέσει τη νέα επιλογή σε μια ενδεχομένως προϋπάρχουσα. Πατώντας το Ctrl θα αφαιρέσει την επιλογή από την προϋπάρχουσα και ο συνδυασμός πλήκτρων shift+Ctrl θα τμήσει τις δύο επιλογές.

Χρωματισμός μονοπατιού

  Στις προηγούμενες εκδόσεις, μπορούσατε να προσπελάσετε αυτήν την εντολή μόνο από το υπομενού επεξεργασία του μενού εικόνας. Τώρα μπορείτε να το προσπελάσετε επίσης μέσω αυτού του κουμπιού. Δείτε Τμήμα 3.22, «Χρωματισμός μονοπατιού» και Τμήμα 5, « Μονοπάτια ».

Δείτε την ιδέα «μονοπάτι».

5. Άλλο |  | 5.3. Επιλογέας χρώματος

Αναφέρτε το σφάλμα στον ανιχνευτή σφαλμάτων